b'\n_START_ARTICLE_\nBranchearbejdsmilj\xc3\xb8r\xc3\xa5d\n_START_PARAGRAPH_\nBrancheArbejdsmilj\xc3\xb8R\xc3\xa5dene (BAR) var fra 1997-2016 en betegnelse for sammenslutningen af organisationer inden for specifikke brancher. _NEWLINE_De erstattede de 12 Branchesikkerhedsr\xc3\xa5d (BSR) som i 20 \xc3\xa5r havde medvirket til at l\xc3\xb8se sikkerheds- og sundhedssp\xc3\xb8rgsm\xc3\xa5l inden for arbejdsmarkedets mange brancher.   _NEWLINE_BrancheArbejdsmilj\xc3\xb8R\xc3\xa5dene bestod af repr\xc3\xa6sentanter fra b\xc3\xa5de arbejdsgiver- og arbejdstagerorganisationer og havde til form\xc3\xa5l at underst\xc3\xb8tte arbejdsmilj\xc3\xb8indsatsen inden for enkelte brancher. _NEWLINE_I Danmark fandtes der 11 BrancheArbejdsmilj\xc3\xb8R\xc3\xa5d, som repr\xc3\xa6senterede hver deres branche.  _NEWLINE_Den 1. januar 2017 blev de 11 BrancheArbejdsmilj\xc3\xb8R\xc3\xa5d erstattet af fem branchef\xc3\xa6llesskaber, som samlet udg\xc3\xb8r BrancheF\xc3\xa6llesskaberne for Arbejdsmilj\xc3\xb8 (BFA).'